กฎกระทรวงกฎกระทรวงฉบับที่๒๕ (พ.ศ. ๒๕๓๙)ออกตามความในพระราชบัญญัติรถยนตร์พ.ศ.๒๕๒๒---------------- อาศัยอำนาจตามความในมาตรา๕ (๔) แห่งพระราชบัญญัติรถยนต์พ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติรถยนตร์(ฉบับที่ ๗) พ.ศ. ๒๕๓๐รัฐมนตรีว่าการกระทรวงคมนาคม ออกกฎกระทรวงไว้ ดังต่อไปนี้ ข้อ๑ ให้ยกเลิก (๑)กฎกระทรวง ฉบับที่ ๑๗ (พ.ศ. ๒๕๒๖) ออกตามความในพระราชบัญญัติรถยนตร์ พ.ศ. ๒๕๒๒ (๒)กฎกระทรวง ฉบับที่ ๖ (พ.ศ. ๒๕๓๒) ออกตามความในพระราชบัญญัติรถยนตร์ พ.ศ. ๒๕๒๒ (๓)กฎกระทรวง ฉบับที่ ๘ (พ.ศ. ๒๕๓๔) ออกตามความในพระราชบัญญัติรถยนตร์ พ.ศ. ๒๕๒๒ ข้อ๒แผ่นป้ายทะเบียนรถที่นายทะเบียนออกให้ซึ่งมีหมายเลขตรงกับใบคู่มือจดทะเบียนรถให้เป็นรูปสี่เหลี่ยม มีลักษณะ ขนาด และสีดังนี้ (ก)ลักษณะและขนาด (๑)แผ่นป้ายทะเบียนรถสำหรับรถยนตร์รับจ้างระหว่างจังหวัด รถยนตร์รับจ้างบรรทุกคนโดยสารไม่เกินเจ็ดคน รถยนต์รับจ้างสามล้อรถยนตร์สี่ล้อเล็กรับจ้าง รถยนตร์บริการธุรกิจ รถยนต์บริการทัศนาจร รถยนตร์บริการให้เช่ารถยนต์นั่งส่วนบุคคลไม่เกินเจ็ดคน รถยนตร์นั่งส่วนบุคคลเกินเจ็ดคน รถยนต์บรรทุกส่วนบุคคล รถยนต์สามล้อส่วนบุคคลรถพ่วง รถบดถนนรถแทรกเตอร์ และรถใช้งานเกษตรกรรมมีขนาดกว้าง ๑๕ เซนติเมตรยาว ๓๔ เซนติเมตรแผ่นป้ายแบ่งออกเป็นสองบรรทัดบรรทัดที่หนึ่งเป็นตัวอักษรประจำหมวดตัวที่หนึ่ง ตัวอักษรประจำหมวดตัวที่สองและหมายเลขทะเบียนบรรทัดที่สองเป็นตัวอักษรบอกชื่อย่อกรุงเทพมหานครหรือจังหวัด เว้นแต่อำเภอเบตง จังหวัดยะลาให้ใช้คำว่า เบตง ลักษณะของตัวอักษรประจำหมวดหมายเลขทะเบียน ตัวอักษรบอกชื่อย่อกรุงเทพมหานครหรือจังหวัด และขอบแผ่นป้ายอัดเป็นรอยดุนตัวอักษรประจำหมวด และหมายเลขทะเบียนมีขนาดสูง ๕ เซนติเมตร กว้าง ๓.๕ เซนติเมตรตัวอักษรบอกชื่อย่อกรุงเทพมหานครหรือจังหวัดมีขนาดสูง ๓ เซนติเมตร กว้าง ๒ เซนติเมตรเว้นแต่ตัวอักษรประจำหมวดและชื่อย่อของจังหวัดที่ใช้ อักษร ช ซ ฌ ญ ฎ ฏ ฐ ฒ ณ ป ฝ ฟ ศ ษส ฬ ฮ และหมายเลข ๑ อาจมีขนาดสูงหรือกว้างมากหรือน้อยกว่าที่กำหนดไว้ได้ตามความเหมาะสมในแผ่นป้ายมีเครื่องหมายเป็นตัวอักษร ขสอยู่ภายในวงกลมอัดเป็นรอยดุนที่มุมล่างด้านขวาของแผ่นป้าย สามารถมองเห็นด้วยตาเปล่าได้ ตัวอักษรประจำหมวดให้ใช้อักษรไทยโดยจะใช้ตัวอักษรใดเป็นตัวอักษรประจำหมวดตัวที่หนึ่งให้เป็นไปตามที่กรมการขนส่งทางบกประกาศกำหนดตัวอักษรประจำหมวดตัวที่สองให้เริ่มตั้งแต่ ก ถึง ฮหมายเลขทะเบียนให้ใช้เลขอารบิคและให้เริ่มตั้งแต่ ๑ ถึง ๙๙๙๙เมื่อใช้หมายเลขทะเบียนจนครบจำนวน 9999 แล้วให้เปลี่ยนตัวอักษรประจำหมวดตัวที่สองโดยให้ใช้พยัญชนะตัวถัดไปเว้นแต่กรณีที่กรมการขนส่งทางบกประกาศกำหนดให้ใช้พยัญชนะตัวอื่น และให้เริ่มหมายเลขทะเบียนตั้งแต่ ๑ ถึง ๙๙๙๙ ใหม่เมื่อใช้หมายเลขทะเบียนจนครบจำนวน ๙๙๙๙ แล้วให้ใช้วิธีดังกล่าวซ้ำอีกจนครบพยัญชนะตัวสุดท้ายของตัวอักษรประจำหมวดตัวที่สองเมื่อใช้ตัวอักษรประจำหมวดตัวที่หนึ่งแก่รถประเภทหรือชนิดใดแล้วให้ใช้ตัวอักษรนั้นสำหรับรถประเภทหรือชนิดนั้นจนกว่าจะครบพยัญชนะตัวสุดท้ายของตัวอักษรประจำหมวดตัวที่สองแล้วจึงให้ใช้ตัวอักษรประจำหมวดตัวที่หนึ่งตัวอื่นสำหรับรถประเภทหรือชนิดนั้นต่อไปได้ (๒)แผ่นป้ายทะเบียนรถสำหรับรถจักรยานยนต์มีขนาดกว้าง ๑๗ เซนติเมตรยาว ๑๗ เซนติเมตร แผ่นป้ายแบ่งออกเป็นสามบรรทัดบรรทัดที่หนึ่งเป็นตัวอักษรประจำหมวดตัวที่หนึ่ง ตัวอักษรประจำหมวดตัวที่สองและตัวอักษรประจำหมวดตัวที่สาม บรรทัดที่สองเป็นตัวอักษรบอกชื่อย่อกรุงเทพมหานครหรือจังหวัด เว้นแต่อำเภอเบตง จังหวัดยะลาให้ใช้คำว่า เบตง บรรทัดที่สามเป็นหมายเลขทะเบียน ลักษณะของตัวอักษรประจำหมวดตัวอักษรบอกชื่อย่อกรุงเทพมหานครหรือจังหวัดหมายเลขทะเบียน และขอบแผ่นป้ายอัดเป็นรอยดุนตัวอักษรประจำหมวดและหมายเลขทะเบียนมีขนาดสูง ๔ เซนติเมตร กว้าง ๓ เซนติเมตรตัวอักษรบอกชื่อย่อกรุงเทพมหานครหรือจังหวัดมีขนาดสูง ๒ เซนติเมตร กว้าง ๑.๕ เซนติเมตรเว้นแต่ตัวอักษรประจำหมวดและชื่อย่อของจังหวัดที่ใช้อักษร ช ซ ฌ ญ ฎ ฏ ฐ ฒ ณ ป ฝ ฟ ศ ษ ส ฬ ฮ และหมายเลข ๑อาจมีขนาดสูงหรือกว้างมากหรือน้อยกว่าที่กำหนดไว้้ได้ตามความเหมาะสม ในแผ่นป้ายมีเครื่องหมายเป็นตัวอักษร ขสอยู่ภายในวงกลมอัดเป็นรอยดุนที่่บรรทัดที่สองด้านขวาของแผ่นป้ายสามารถมองเห็นด้วยตาเปล่าได้ ตัวอักษรประจำหมวดทุกตัวให้ใช้อักษรไทยโดยให้เริ่มตั้งแต่ก ถึง ฮ หมายเลขทะเบียนให้ใช้เลขอารบิคและให้เริ่มตั้งแต่ ๑ ถึง ๙๙๙เมื่อใช้หมายเลขทะเบียนจนครบจำนวน๙๙๙ แล้วให้เปลี่ยนตัวอักษรประจำหมวดตัวที่สามโดยให้ใช้พยัญชนะตัวถัดไป เว้นแต่กรณีที่กรมการขนส่งทางบกประกาศกำหนดให้ใช้พยัญชนะตัวอื่นและให้เริ่มหมายเลขทะเบียนตั้งแต่๑ ถึง ๙๙๙ ใหม่ เมื่อใช้หมายเลขทะเบียนจนครบจำนวน ๙๙๙ แล้วให้ใช้วิธีดังกล่าวซ้ำอีกจนครบพยัญชนะตัวสุดท้ายของตัวอักษรประจำหมวดตัวที่สามแล้วจึงให้เปลี่ยนตัวอักษรประจำหมวดตัวที่สองโดยใช้พยัญชนะตัวถัดไปเว้นแต่กรณีที่กรมการขนส่งทางบกประกาศกำหนดให้ใช้พยัญชนะตัวอื่น และให้เริ่มหมายเลขทะเบียนตั้งแต่ ๑ ถึง ๙๙๙ใหม่ เมื่อใช้หมายเลขทะเบียนจนครบจำนวน ๙๙๙ แล้วก็ให้ใช้วิธีดังกล่าวซ้ำอีกจนครบพยัญชนะตัวสุดท้ายของตัวอักษรประจำหมวดตัวที่สองแล้วจึงให้เปลี่ยนตัวอักษรประจำหมวดตัวที่หนึ่งโดยใช้พยัญชนะตัวถัดไปเมื่อใช้หมายเลขทะเบียนจนครบจำนวน ๙๙๙หรือตัวอักษรประจำหมวดตัวที่สามหรือตัวอักษรประจำหมวดตัวที่สองจนครบพยัญชนะตัวสุดท้าย แล้วแต่กรณีก็ให้ใช้วิธีดังกล่าวซ้ำอีก (๓)แผ่นป้ายทะเบียนรถสำหรับรถยนต์ของบุคคลในคณะผู้แทนทางการทูตให้มีขนาดกว้าง ๑๑ เซนติเมตร ยาว ๓๘.๗ เซนติเมตร ตัวอักษร ตัวเลขและขีดเป็นรอยดุน ตอนหน้าแถวบนมีตัวอักษร ท ขนาดสูง ๔ เซนติเมตร ใต้ตัวอักษร ทมีตัวเลขอารบิคเริ่มตั้งแต่ ๑ ขนาดสูง๔ เซนติเมตร เป็นรหัสแทนชื่อประเทศระหว่างตัวอักษรและตัวเลขดังกล่าวมีขีดตามทางยาว ขนาดกว้าง ๑.๑ เซนติเมตร ยาว ๔ เซนติเมตรเหนือขีดมีเครื่องหมายเป็นตัวอักษร ขส อยู่ภายในวงกลมอัดเป็นรอยดุน สามารถมองเห็นด้วยตาเปล่าได้ หลังขีดมีหมายเลขทะเบียนเป็นเลขอารบิค ขนาดสูง ๗.๒ เซนติเมตรหมายเลขทะเบียนให้เริ่มตั้งแต่ ๑ ถึง ๙๙๙๙ (๔)แผ่นป้ายทะเบียนรถสำหรับรถยนตร์ของบุคคลในหน่วยงานพิเศษของสถานทูตต่าง ๆ ให้มีลักษณะและขนาดเช่นเดียวกับแผ่นป้ายตาม(3) เว้นแต่ตัวอักษรให้ใช้ตัวอักษร พ (๕)แผ่นป้ายทะเบียนรถสำหรับรถยนตร์ของบุคคลในคณะผู้แทนทางกงสุลให้มีลักษณะและขนาดเช่นเดียวกับแผ่นป้ายตาม (๓)เว้นแต่ตัวอักษรให้ใช้ตัวอักษร ก (๖)แผ่นป้ายทะเบียนรถสำหรับรถยนตร์ของบุคคลในองค์การระหว่างประเทศหรือทบวงการชำนัญพิเศษแห่งสหประชาชาติซึ่งประจำอยู่ในประเทศไทยให้มีลักษณะและขนาดเช่นเดียวกับแผ่นป้ายตาม (๓) เว้นแต่ตัวอักษรให้ใช้ตัวอักษรอ ตัวเลขอารบิคใต้ตัวอักษร อ เป็นรหัสแทนชื่อองค์การหรือทบวงการชำนัญพิเศษ (๗)แผ่นป้ายทะเบียนรถสำหรับรถจักรยานยนตร์ของบุคคลในคณะผู้แทนทางการทูต บุคคลในหน่วยงานพิเศษของสถานทูตต่าง ๆบุคคลในคณะผู้แทนทางกงสุลและบุคคลในองค์การระหว่างประเทศหรือทบวงการชำนัญพิเศษแห่งสหประชาชาติซึ่งประจำอยู่ในประเทศไทยให้มีลักษณะและตัวอักษรเช่นเดียวกับแผ่นป้ายตาม (๓) (๔)(๕) หรือ (๖)แล้วแต่กรณีเว้นแต่ขนาดของแผ่นป้ายให้มีขนาดกว้าง ๙ เซนติเมตร ยาว ๒๗เซนติเมตร ตัวอักษรและตัวเลขรหัสแทนชื่อประเทศองค์การหรือทบวงการชำนัญพิเศษมีขนาดสูง๓.๕ เซนติเมตร กว้าง ๐.๕ เซนติเมตร หมายเลขทะเบียนหลังขีดมีขนาดสูง ๕เซนติเมตร กว้าง ๐.๕ เซนติเมตร (ข)สี (๑)แผ่นป้ายทะเบียนรถสำหรับรถยนตร์รับจ้างระหว่างจังหวัด รถยนต์รับจ้างบรรทุกคนโดยสารไม่เกินเจ็ดคน รถยนตร์รับจ้างสามล้อและรถยนตร์สี่ล้อเล็กรับจ้างพื้นแผ่นป้ายเป็นสีเหลืองสะท้อนแสง ตัวอักษรประจำหมวดหมายเลขทะเบียน ตัวอักษรบอกชื่อย่อกรุงเทพมหานครหรือจังหวัดและขอบแผ่นป้ายของรถยนตร์รับจ้างระหว่างจังหวัดเป็นสีแดง รถยนต์รับจ้างบรรทุกคนโดยสารไม่เกินเจ็ดคนเป็นสีดำรถยนตร์รับจ้างสามล้อเป็นสีเขียวและรถยนตร์สี่ล้อเล็กรับจ้างเป็นสีน้ำเงิน (๒)แผ่นป้ายทะเบียนรถสำหรับรถยนตร์บริการธุรกิจ รถยนตร์บริการทัศนาจรและรถยนตร์บริการให้เช่า พื้นแผ่นป้ายเป็นสีเขียวสะท้อนแสง ตัวอักษรประจำหมวด หมายเลขทะเบียน ตัวอักษรบอกชื่อย่อกรุงเทพมหานครหรือจังหวัดและขอบแผ่นป้ายเป็นสีขาว (๓)แผ่นป้ายทะเบียนรถสำหรับรถยนตร์นั่งส่วนบุคคลไม่เกินเจ็ดคน รถยนตร์นั่งส่วนบุคคลเกินเจ็ดคน รถยนตร์บรรทุกส่วนบุคคลและรถยนตร์สามล้อส่วนบุคคล พื้นแผ่นป้ายเป็นสีขาวสะท้อนแสดง ตัวอักษรประจำหมวด หมายเลขทะเบียนตัวอักษรบอกชื่อย่อกรุงเทพมหานครหรือจังหวัดและขอบแผ่นป้ายของรถยนตร์นั่งส่วนบุคคลไม่เกินเจ็ดคนเป็นสีดำรถยนตร์นั่งส่วนบุคคลเกินเจ็ดคนเป็นสีน้ำเงิน รถยนตร์บรรทุกส่วนบุคคลเป็นสีเขียวและรถยนตร์สามล้อส่วนบุคคลเป็นสีแดง (๔)แผ่นป้ายทะเบียนรถสำหรับรถพ่วง รถบดถนน รถแทรกเตอร์ และรถใช้งานเกษตรกรรม พื้นแผ่นป้ายเป็นสีส้มสะท้อนแสงตัวอักษรประจำหมวด หมายเลขทะเบียนตัวอักษรบอกชื่อย่อกรุงเทพมหานครหรือจังหวัด และขอบแผ่นป้ายเป็นสีดำ (๕)แผ่นป้ายทะเบียนรถสำหรับจักรยานยนตร์ พื้นแผ่นป้ายเป็นสีขาวกึ่งกลางแผ่นป้ายมีคาดสีแดงแนวนอนสะท้อนแสงขนาดกว้าง ๓.๕ เซนติเมตรตัวอักษรประจำหมวดหมายเลขทะเบียน ตัวอักษรบอกชื่อย่อกรุงเทพมหานครหรือจังหวัดและขอบแผ่นป้ายสีดำ (๖)แผ่นป้ายทะเบียนรถสำหรับรถยนตร์ของบุคคลในคณะผู้แทนทางการทูตพื้นแผ่นป้ายเป็นสีขาว ตัวอักษร ตัวเลข และขีดเป็นสีดำ (๗)แผ่นป้ายทะเบียนรถสำหรับรถยนตร์ของบุคคลในหน่วยงานพิเศษของสถานทูตต่าง ๆรถยนตร์ของบุคคลในคณะผู้แทนทางกงสุล และรถยนตร์ของบุคคลในองค์การระหว่างประเทศหรือทบวงการชำนัญพิเศษแห่งสหประชาชาติซึ่งประจำอยู่ในประเทศไทยพื้นแผ่นป้ายเป็นสีฟ้า ตัวอักษร ตัวเลข และขีดเป็นสีขาว (๘)แผ่นป้ายทะเบียนรถสำหรับรถจักรยานยนตร์ของบุคคลในคณะผู้แทนทางการทูต บุคคลในหน่วยงานพิเศษของสถานทูตต่าง ๆบุคคลในคณะผู้แทนทางกงสุล และบุคคลในองค์การระหว่างประเทศหรือทบวงการชำนัญพิเศษแห่งสหประชาชาติซึ่งประจำอยู่ในประเทศไทย ให้มีสีเช่นเดียวกับ (๖) หรือ (๗) แล้วแต่กรณี ข้อ๓แผ่นป้ายทะเบียนรถให้ติดตรึงไว้ในที่ที่เห็นได้ง่ายที่หน้ารถหนึ่งแผ่นและที่ท้ายรถหนึ่งแผ่นเว้นแต่รถจักรยานยนตร์หรือรถพ่วงให้ติดตรึงที่ท้ายรถหนึ่งแผ่นการติดตรึงแผ่นป้ายต้องไม่กระทำในลักษณะที่วัสดุที่ยึดแผ่นป้ายนั้นอาจปิดบังหรือปิดทับตัวอักษรประจำหมวด หมายเลขทะเบียนและตัวอักษรบอกชื่อย่อกรุงเทพมหานครหรือจังหวัด และต้องไม่นำวัสดุหรือสิ่งอื่นใดไม่ว่าจะก่อให้เกิดแสงสว่างหรือเรืองแสดงหรือไม่ก็ตามมาปิดทับบัง หรือติดไว้ในบริเวณใกล้เคียงกับแผ่นป้ายทะเบียนรถจนไม่สามารถมองเห็นตัวอักษรประจำหมวดหมายเลขทะเบียนหรือตัวอักษรบอกชื่อย่อกรุงเทพมหานครหรือจังหวัด ข้อ๔เครื่องหมายแสดงการเสียภาษีประจำปีให้ติดที่ด้านในของกระจกกันลมด้านหน้ารถโดยหันข้อความด้านหน้าของเครื่องหมายแสดงการเสียภาษีประจำปีออกด้านนอกรถเว้นแต่รถจักรยานยนตร์ รถพ่วง รถบดถนน รถแทรกเตอร์รถใช้งานเกษตรกรรม และรถอื่นตามที่กำหนดในกฎกระทรวงให้ติดในที่ที่สามารถมองเห็นข้อความด้านหน้าข้อความด้านหน้าของเครื่องหมายแสดงการเสียภาษีประจำปีได้ชัดเจน ข้อ๕ บรรดาแผ่นป้ายทะเบียนรถตามกฎกระทรวงฉบับที่ ๑๗ (พ.ศ. ๒๕๒๖)ออกตามความในพระราชบัญญัติรถยนตร์ พ.ศ. ๒๕๒๒และบรรดาแผ่นป้ายทะเบียนรถตามกฎกระทรวง ฉบับที่ ๑๗ (พ.ศ. ๒๕๒๖)ออกตามความในพระราชบัญญัติรถยนตร์ พ.ศ. ๒๕๒๒ซึ่งแก้ไขเพิ่มเติมโดยกฎกระทรวงฉบับที่ ๖ (พ.ศ. ๒๕๓๒) ออกตามความในพระราชบัญญัติรถยนตร์ พ.ศ. ๒๕๒๒ที่นายทะเบียนออกให้ก่อนวันที่กฎกระทรวงนี้ใช้บังคับ ให้ใช้ได้้ต่อไปไม่เกินสามปีนับแต่วันที่กฎกระทรวงนี้ใช้บังคับเว้นแต่แผ่นป้ายทะเบียนรถตามข้อ ๑ จ. ของกฎกระทรวง ฉบับที่ ๑๗ (พ.ศ. ๒๕๒๖)ออกตามความในพระราชบัญญัติรถยนตร์ พ.ศ. ๒๕๒๒ที่นายทะเบียนออกให้ไว้ก่อนวันที่กฎกระทรวงนี้ใช้บังคับ ให้ใช้ได้ต่อไป ข้อ๖กฎกระทรวงนี้ให้ใช้บังคับเมื่อพ้นกำหนดหนึ่งร้อยแปดสิบวันนับแต่วันประกาศในราชกิจจานุเบกษาเป็นต้นไป ให้ไว้ณ วันที่ ๑๗ กันยายน พ.ศ. ๒๕๓๙ วันมูหะมัดนอร์ มะทา รัฐมนตรีว่าการกระทรวงคมนาคม-------------------------------------------------------------------------------------------------------------หมายเหตุ:-เหตุผลในการประกาศใช้พระราชกฤษฎีกาฉบับนี้ คือ เนื่องจากในปัจจุบันมีการจดทะเบียนรถเพิ่มมากขึ้นเป็นเหตุให้ตัวเลขประจำหมวดและตัวอักษรบอกหมวดที่ต้องใช้นำหน้าหมายเลขทะเบียนในแผ่นป้ายทะเบียนรถและในใบคู่มือจดทะเบียนรถตามที่กำหนดไว้ในกฎกระทรวง ฉบับที่ ๑๗ (พ.ศ. ๒๕๒๖)ออกตามความในพระราชบัญญัติรถยนตร์พ.ศ. ๒๕๒๒ ซึ่งแก้ไขเพิ่มเติมโดยกฎกระทรวง ฉบับที่ ๘ (พ.ศ.๒๕๓๔) ออกตามความในพระราชบัญญัติรถยนตร์ พ.ศ. ๒๕๒๒หมดลงอย่างรวดเร็วไม่เพียงพอกับปริมาณรถที่เพิ่มขึ้นทำให้ไม่สามารถจัดให้มีแผ่นป้ายทะเบียนรถให้เพียงพอกับปริมาณรถที่เพิ่มขึ้นได้ประกอบกับลักษณะและขนาดของแผ่นป้ายทะเบียนรถได้ออกแบบให้ใช้มาเป็นเวลานานแล้วจึงไม่เหมาะสมสมควรกำหนดลักษณะและขนาดของแผ่นป้ายทะเบียนรถเสียใหม่เพื่อให้สามารถจัดให้มีแผ่นป้ายทะเบียนรถได้เพียงพอและเพื่อให้แผ่นป้ายทะเบียนรถมีลักษณะขนาด และสีที่เหมาะสมและโดยที่มาตรา ๕ (๔) แห่งพระราชบัญญัติรถยนตร์ พ.ศ. ๒๕๒๒ซึ่งแก้ไขเพิ่มเติมโดยพระราชบัญญัติรถยนตร์ (ฉบับที่ ๗) พ.ศ. ๒๕๓๐ บัญญัติให้แผ่นป้ายทะเบียนรถเครื่องหมายประเภทรถและเครื่องหมายอื่นรวมทั้งวิธีแสดงแผ่นป้ายและเครื่องหมายดังกล่าวต้องกำหนดโดยกฎกระทรวง จึงจำเป็นต้องออกกฎกระทรวงนี้[รก.๒๕๓๙/๔๔ก/๓๓/๓ ตุลาคม ๒๕๓๙]